раздробле́ніи же положѝ плі́тяный ка́мень, илѝ плі́нѳу, сі́есть кирпи́чь, при кра́и антіми́нса, ѿ десны́я себѐ страны̀, и верху̀ ка́мене скуде́ль но́вый, илѝ горше́къ желѣ́зный, илѝ мѣ́дный, чи́стъ, со у́гліемъ горя́щимъ, и поклони́вся достодо́лжнѡ, возмѝ ст҃ы́й ді́скосъ съ бж҃е́ственными та́йнами, раздробле́нными съ ве́ліимъ внима́ніемъ, и возложѝ єго̀ верху̀ скуде́льника, ѻпа́снѡ блюды́й, да пома́лу изсо́хнутъ бж҃е́ствєнныя та̂йны, превраща́я ты̂я ст҃ы́мъ копіе́мъ, да не ка́кѡ пригоря́тъ